**NAVODILA ZA IZPOLNJEVANJE OBRAZCA »VLOGA ZA DODELITEV ŠTIPENDIJE ZA POMOČ SLEPIM IN SLABOVIDNIM ŠTUDENTOM ZA ŠTUDIJ IZ SKLADA MILICE ABRAM ZA ŠTUDIJSKO LETO 2019/2020«**

Rok oddaje vloge za dodelitev štipendije za denarno pomoč pri študiju iz sklada Milice Abram za študijsko leto 2019/2020 je najkasneje do **10. oktobra 2019**.

1. **Podatki o kandidatu za štipendijo**

Ime in priimek ter naslov vpišite s tiskanimi črkami. Obvezno vpišite enotno matično številko in davčno številko.

Vpišite ime banke in poslovno enoto ter celotno številko osebnega računa, na katerega želite prejemati štipendijo. Priložite kopijo obeh strani bančne kartice ali dokumenta, iz katerega je razvidna številka osebnega računa vlagatelja.

1. **Podatki o družinskih članih kandidatove družine**

Za družinske člane kandidata se štejejo:

* oče, mati ali zakonec oziroma oseba, ki živi z enim od staršev v življenjski skupnosti, ki je v pravnih posledicah izenačena z zakonsko zvezo,
* otroci, posvojenci oziroma pastorki, ki so jih kandidatovi starši preživljali v skladu s predpisi o zakonski zvezi in družinskih razmerjih,
* stari starši, posvojitelji, očim ali mačeha oziroma vnuki kandidatovih staršev, če so jih ti dolžni preživljati po predpisih iz prejšnje alinee.

**Število družinskih članov se upošteva po stanju v šolskem oziroma študijskem letu, za katero je vložena vloga za uveljavitev pravice do štipendije.**

Vpišite vse družinske člane, sorodstveno razmerje do kandidata in rojstni datum družinskega člana v ustrezne stolpce. Podatek o statusu izberite med možnostmi, ki so navedene v rubriki Status\* in vpišite številko v stolpec (npr. št. 1 če je družinski član kmetovalec).

1. **Podatki o študiju**

Vpišite podatke o študiju in obkrožite ustrezen podatek o letniku za katerega bi želeli prejemati denarno pomoč v obliki štipendije, in šolskem uspehu oziroma o povprečni oceni v preteklem študijskem letu (2018/2019).

**Obvezno priložite originalno potrdilo o vpisu za študijsko leto 2019/2020, fotokopije spričevala oziroma za študente originalno potrdilo o opravljenih izpitih za študijsko leto 2018/2019.**

1. **Bivanje v času študija**

Obkrožite ustrezen podatek o lokaciji bivanja v študijskem letu 2019/2020. V kolikor v času študija ne boste bivali doma, napišite naslov začasnega bivanja.

1. **Dosežki in reference v izvenšolskih oz. izvenštudijskih dejavnostih v letu 2018/2019**

V rubriko »področje« vpišite izvenšolsko / izvenštudijsko dejavnost s katero ste se ukvarjali v šolskem / študijskem letu 2018/2019 (npr. ples, golball, tečaji tujih jezikov, …).

V rubriko »dosežek oz. uspeh« vpišite rezultat, ki ste ga dosegli na tekmovanju, dosežek v znanju tujega jezika, …

V rubriko »naziv izvenšolske oz. institucionalne organizacije« vpišite podatek pri kateri organizaciji oz. pod okriljem katere organizacije ste se v letu 2018/2019 udejstvovali.

1. **Kratka utemeljitev razlogov za oddajo vloge za denarno pomoč v obliki štipendije**

Kandidati morajo podati obrazložitev, v kateri pojasnijo svoje razloge za oddajo prošnje. Pri tem opišejo katere finančne vire imajo že zagotovljene za študij in v kakšni višini, kje bodo stanovali v času študija, kako bodo prihajali in odhajali s fakultete, možnost uporabe sodobnih tehničnih pripomočkov za slepe in slabovidne ter druge okoliščine zaradi katerih kandidirajo za denarno pomoč…

1. **Izjave kandidata za denarno pomoč v obliki štipendije**

Kandidat na koncu vloge podpiše izjavo, s katero potrjuje vse navedene trditve ter, da so vsi podatki, ki jih je navedel v vlogi, resnični in točni.

V besedilu vloge uporabljeni izrazi, zapisani v moški spolni slovnični obliki, so uporabljeni kot nevtralni za ženske in za moške.